CELEX: E2013P0024
Language: el
Date: 2013-10-29 00:00:00
Title: Αίτηση για την έκδοση συμβουλευτικής γνώμης προς το Δικαστήριο ΕΖΕΣ από το Staatsgerichtshof des Fürstentums Liechtenstein με ημερομηνία 29ης Οκτωβρίου 2013 στην υπόθεση Casino Admiral AG κατά Wolfgang Egger (Υπόθεση E-24/13)

27.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/18
            
         Αίτηση για την έκδοση συμβουλευτικής γνώμης προς το Δικαστήριο ΕΖΕΣ από το Staatsgerichtshof des Fürstentums Liechtenstein με ημερομηνία 29ης Οκτωβρίου 2013 στην υπόθεση Casino Admiral AG κατά Wolfgang Egger
   (Υπόθεση E-24/13)
   2014/C 88/15
   Με επιστολή της 6ης Νοεμβρίου 2013, το Staatsgerichtshof des Fürstentums Liechtenstein (Ανώτατο Δικαστήριο του Πριγκιπάτου του Λιχτενστάιν) υπέβαλε αίτηση προς το Δικαστήριο της ΕΖΕΣ, η οποία καταχωρίστηκε στη Γραμματεία του Δικαστηρίου στις 8 Νοεμβρίου 2013, για την έκδοση συμβουλευτικής γνώμης στην υπόθεση Casino Admiral AG κατά Wolfgang Egger, σχετικά με τα ακόλουθα ερωτήματα:
   
               1)
            
            
               Ποιες είναι οι γενικές απαιτήσεις του δικαίου του ΕΟΧ και της ΕΕ (ιδίως όσον αφορά τα άρθρα 43 και 49 της συνθήκης ΕΚ, καθώς και την υποχρέωση διαφάνειας που απορρέει από αυτά) ως προς τη διαδικασία για την ανάθεση συμβάσεων παραχώρησης καζίνο;
            
         
               2)
            
            
               Επιβάλλει το δίκαιο του ΕΟΧ ή της ΕΕ σε αρχή που επιδιώκει να συνάψει σύμβαση παραχώρησης την υποχρέωση να δηλώσει κατά τη δημοσίευση της σχετικής προκήρυξης διαγωνισμού με ποιον τρόπο προτίθεται να συμπληρώσει και να εξειδικεύσει τις απαιτήσεις που ορίζονται στον νόμο και τον κανονισμό του Λιχτενστάιν;
            
         
               3)
            
            
               Ειδικότερα, στο πλαίσιο της σχετικής διαδικασίας διαγωνισμού, υφίσταται γενική υποχρέωση προηγούμενης κοινοποίησης της σχετικής στάθμισης των κριτηρίων βάσει των οποίων θα γίνει η ανάθεση της σύμβασης παραχώρησης; Σε περίπτωση καταφατικής απάντησης, ποιες απαιτήσεις επιβάλλουν το δίκαιο του ΕΟΧ και το δίκαιο της ΕΕ όσον αφορά το περιεχόμενο των πληροφοριών που πρέπει να παρέχονται στην εν λόγω προηγούμενη κοινοποίηση;
            
         
               4)
            
            
               Στην προκειμένη υπόθεση, πληρώθηκαν οι απαιτήσεις του δικαίου του ΕΟΧ και του δικαίου της ΕΕ;
            
         
               5)
            
            
               Εάν το Δικαστήριο της ΕΖΕΣ κρίνει ότι η διαδικασία του διαγωνισμού δεν ήταν σύμφωνη με τις απαιτήσεις του δικαίου του ΕΟΧ και της ΕΕ:
               
                           α)
                        
                        
                           Επιφέρουν διαδικαστικά σφάλματα αυτού του είδους ειδικές έννομες συνέπειες βάσει του δικαίου του ΕΟΧ και του δικαίου της ΕΕ;
                        
                     
                           β)
                        
                        
                           Μπορούν να θεραπευθούν διαδικαστικά σφάλματα αυτού του είδους; Σε περίπτωση κατάφασης, υπό ποίες προϋποθέσεις;
                        
                     
                           γ)
                        
                        
                           Στην προκειμένη υπόθεση, πληρούνται οι απαιτήσεις για την ακύρωση ολόκληρης της διαδικασίας του διαγωνισμού και της ανάθεσης σύμβασης παραχώρησης;